Шестдесет и втора серия "Островчето" от Сценария за Наш Детски Сериен Игрален Филм — Нашето детство\nшестдесет и втора серия „Островчето“\n--- сцена петстотин и трета ---\nУчилището на Веспасиана, класната стая на четвърти Б клас\nПетнадесетина деца стояха подредени до катедрата — на подиума пред черната дъска, а учителката им седеше на първия чин в средата и правейки справка с купчина напечатани бели листи, слушаше внимателно, докато възпитаниците ѝ рецитираха думичките си, а останалите деца от класа седяха смълчани на местата си.\nС изразителен и силен глас рецитираше момиченце от последната редица на групичката, облечено в престилка и пуловер отгоре.\nДа работим! Тази славна дума\nнека екне кат камбанен звън,\nнека стряска къщата и друма,\nнека стресне спящий тежък сън.\nПоследва го друга изпълнителка от първата редица:\nс мишци, с нерви, със сърце и с ум!\nНек се чуй у нази живо дело:\nбодрящий на работата шум.\nИзговори на един дъх стихчето, а след нея веднага се включи Веспасиана от втората редичка:\nДа работим! Нека дигнем знаме\nс тая дума и вървим напред...\nТруд! Спасението робство там е,\nидеал е той на новий свет.\n— Стоп! — извика учителката и размаха листи към момиченцето. — Я хубаво прочети какво ти пише в листчето! — заповяда. — Само третия ред — уточни.\n— Труд! Спасението робство там е...\n— Я пак, ама хубаво прочети думичките от третия ред!\n— Труд! — направи пауза вече притеснено детето. — Спасението робство там е...\n— Не виждаш ли, че пише друго? — раздразнено повиши тон учителката и прочете от листите си: — Спасеньето от робство там е, Сиана! Спасеньето ОТ... ОТ... — повтори. — Ти пропускаш ОТ и променяш смисъла на изречението. Трудът е спасение от робството, а ти разправяш, че спасението е робство... — замълча учителката, загледана в листите и се замисли сама над проблема. — Да! Така е! — каза накрая убедено. — Разбра ли?\nСиана кимна неуверено.\n— И не спасението, а спасеньЕто — с меко Н! Разбра ли? — доуточни другарката.\nМомиченцето отново кимна.\n— Хайде да те чуя пак!\nСиана бутна очилата си и зарецитира:\nТруд! Спасението... Ъъъъ... Спасеньето... Спасението робство там е...\n— Достатъчно! — стана учителката и в същия момент удари звънецът.\nДечурлигата скочиха от чиновете и хукнаха навън.\n— Не съм казала, че сте свободни! — властно и гръмко обяви учителката.\nДецата замръзнаха кой където беше заварен от гласа ѝ.\n— Сега сте свободни! — произнесе се тя и привика Веспасиана.\nДетето се приближи, мачкайки в изпотените си длани листчето с думичките.\n— Виж, моето момиче — започна другарката, — ще седнеш вкъщи с листчето и сто пъти ще прочетеш куплета на глас, разбра ли? — Сиана кимна, а жената продължи: — Защото си го запомнила грешно. Ще го прочетеш и после ще го издекламираш сто пъти сама, а после пред майка си.\n— И пред нея ли сто пъти? — попита глупаво.\n— Не! — отвърна учителката. — Пред нея може и веднъж, но да е както трябва. Да не се излагаме на тържеството за първи май, нали? Какво ще си помислят трудещите се... Утре ще ми го кажеш и на мене! Разбрахме ли се?\n— Да — съгласи се Веспасиана и се отправи към чина си.\nТам я чакаше Мирелка с пакетче солети в ръка.\n— Айде — подкани я, — взимай си закуската и да ходим да обикаляме училището.\n— Не носиш ли ластик? — попита Сиана.\n— Забравих го.\n— И аз... — Веспасиана извади от чантата си увита в салфетка и найлон закуска. — Днеска имам филии с масло и шпеков салам. Лютеницата свърши. Искаш ли? — вдигна торбичката под носа на приятелката си.\n— Тц! Имам с „Камчия“, ама мирише гадно... На чесън — сбърчи нос Мирелка.\n— С горчица е много вкусно... Ама хамбургският де, тоя не!\nДвете напуснаха стаята и тръгнаха по тесния коридор, където излизащите в голямо междучасие разлудувани ученици се вливаха като флуид в стеснението на тръба и скоростта им нарастваше съобразно закона на Бернули.\n--- сцена петстотин и четвърта ---\nПо същото време, голямото междучасие в гимназията на Огнян\nС навити ръкави на бялата риза и навити крачоли на тъмносиния панталон Огнян играеше мач на слънчевото игрище заедно с още десетина момчета, а зрителите наоколо ги подкрепяха шумно с издути от закуските бузи.\n— Огняне! — Светла се промуши през зяпачите, стъпи на игрището и отново повика момчето настоятелно: — Огнянеее...\n— Какво? — обърна се той и в същия момент футболната топка, изпратена със силен шут към него, се залепи за бялата му риза, оставяйки елегантен тъмносив прашен отпечатък. — Ейиии... — ядоса се момчето.\n— Къде зяпаш бе? — извика авторът на паса. — Глей кво положение изтървахме.\n— Чакайте малко! — извика към него Огнян и излезе от играта, като се приближи до Светла. — Какво има чак толкова важно? — изгледа я сърдито.\n— Брат ми и новата му компания от Електротехникума са долу при блъскащите се колички. Каза да идем.\n— Не мога сега, играем — обърна глава, опитвайки се да види изцапаната си риза. — Я виж, много ли е зле?\n— Много! — констатира момичето.\n— Ей, амаа... — Огнян тръгна към футболната врата, където висеше тъмносиньото му ученическо сако, откачи го и го облече върху изцапаната риза. Пусна крачолите на панталоните и махна към играчите: — Ей сега се връщам.\nНа мястото му веднага влезе момче от публиката и играта продължи.\nДвамата със Светла се прехвърлиха през невисоката училищна ограда, откъдето започваше Градската градина, и бързо изминаха петдесетината метра до стрелбището и високото съоръжение на „блъскащите се колички“.\nВ гъмжилото от дечурлига, чакащи да се включат при следващото пускане на количките, Огнян и Светла мярнаха Захари насред малка групичка встрани и се приближиха.\n— Охо! — приветства ги Захари и обръщайки се към компанията от момичета и момчета в ученически униформи, ги представи: — сестра ми Светла... Огнян... — съсед и най-добър приятел...\nВ същия миг при количките гръмна музика, примесена с характерния вой от движението им и радостните детски писъци.\nКъм групата откъм стрелбището бавно се приближиха четири едри момчета, също в ученически костюми, придружаващи девойка, облечена в дънки, късо дънково яке и черен кожен каскет, под който се подаваше дългата ѝ руса коса, вързана на опашка и заметната пред лявото ѝ рамо.\nМомичето приближи, сваляйки небрежно целофана на нов пакет „Camel”, извади цигара, тикна я между устните си и прие огънчето, поднесено ѝ от един от дангалаците зад нея.\n— Това е Кет Балу! — обяви гордо Захари пред Огнян и Светла, след което се обърна към Кет и обясни: — Това са Огнян и сестра ми Светла. Учат в гимназията — кимна към сградата на училището.\nВсички наобиколиха Кет и кортежа ѝ, поставяйки я в абсолютния център на вниманието.\nС наклонена на една страна глава и премрежен поглед тя измери внимателно новите, след което смени наклона на главата си и каза надуто:\nСвитата ѝ се разхили.\nОгнян смръщи вежди и погледна Захари. Онзи стоеше прехласнат и не му обърна внимание.\nКет вдигна пакета цигари към Огнян.\n— Не, благодаря! — отвърна той.\n— От милицията ли те е шубе? Или не ти харесва марката?.. — отново смени наклона девойката и продължи подигравателно: — Ако предпочиташ Салем ментол... Продават по една на стрелбището... Само за сведение да ти кажа.\nГрупичката отново избухна в смях.\n— Знам! — информира я Огнян и небрежно вдигна лявата си ръка, за да погледне часа на булетроника си, като се постара часовникът да бъде видян от момичето. — Трябва да се връщаме. Вие що не сте на училище?\n— Защото там ни доскуча — изгледа го предизвикателно момичето. — Пък чухме, че тука имало по-интересни неща — издуха дим срещу него.\n— Аха! — съгласи се Огнян. — Е, хайде! — обърна се да си ходи той.\n— Довечера в седем ще бъдем на островчето — спря го гласът на Кет. — Искам да дойдеш!\n— Довечера съм на школа по математика — усмихна ѝ се той престорено извинително.\n— Донеси си задачите, там ще ги решим — отвърна му сериозно девойката, а групичката отново се закикоти.\nЗа миг в очите на Огнян блесна интерес и той кимна към момичето:\n— Може и да намина — ухили ѝ се и вдигна пръст към цигарата ѝ: — И само за сведение да ти кажа... Кет Балу не пуши.\n— Знам! — премрежи поглед Кет.\nТой ѝ се ухили отново, обърна гръб на тайфата им и подбра Светла към оградата на училището.\n— Откъде я изкопа Захари тая? — прескочи оградата Отнян и помогна на Светла.\n— Направо се е побъркал — обясни момичето. — От съседен курс била. Много известна...\n— Изглежда голяма дрисла!\n— Такава е! — потвърди Светла. — Обаче брат ми е откачил... Нали го виждаш как я гледа, като теле в железница... Купува си цигари и се прави на тарикат. Станал е такъв келеш...\n— Заради нея ли заряза Антоанета? — изненада се Огнян.\n— Антоанета му била отчайващо скучна.\n— А Кет Балу е много интересна — каза Огнян с интонация, неизясняваща вложения смисъл, което накара Светла да го изгледа подозрително.\n— Мислиш, че е красива, нали? Признай си! — каза злобничко тя..\n— За красивото... красива е, защо да си кривя душата — отвърна той.\nПресякоха двора и се изкачиха по стъпалата към входа на гимназията.\n--- сцена петстотин и пета ---\nСъщия ден следобед, домът на Спасови\n— Спасеньето от робство там е, спасеньето от робство там е, спасеньето от робство там е... — бродеше от стая в стая Веспасиана и повтаряше думичките като заклинание.\n— Като вещица бърбориш — отбеляза батко ѝ и светна лампата над огледалото в коридора.\nОблечен в дънки, мастилено синя риза и черно кожено яке с кройка на сако, той застана пред огледалото и се занаглася. Закопча яката на ризата, после я разкопча, още едно копче разкопча, после го закопча, пак го разкопча...\n— Къде отиваш? — вдигна любопитно носле нагоре сестра му.\n— Бъбри си там, бъбри си... — отряза я Огнян, пъхна ръце в джобовете на дънките, после в джобовете на якето, после пак в дънките...\n— Кажи ми де...\n— Абе я бягай оттука — скара ѝ се той.\n— Защо се дърлите — появи се Нелчето от кухнята. — Огняне, къде отиваш издокаран с коженото яке на баща си?\n— Мамо — сепна се момчето, — тъкмо щях да те питам дали може да го облека... А? Може ли?\nЖената го огледа много внимателно.\n— Я се завърти! — заповяда, а момчето изпълни и зачака отговора. Майка му мълчеше, а в очите ѝ пламнаха огънчета. — Как бързо порасна... — каза тихо. — Същински бащичко...\nОгнян се изпъчи и отново се завъртя пред огледалото.\n— Таман ми е, нали? Само малко в раменете ми е широко, но пък изглеждам по-як...\n— За пред кого ти е дотрябвало да изглеждаш по-як? — закова го с въпрос Нелчето.\n— Ааа, просто така — не се смути ни най-малко момчето. — Да съм готин...\n— Да си готин — повтори като ехо тя. — Провери дали няма нещо важно из джобовете, документи или друго, и го облечи. Но искам да знам къде смяташ да ходиш.\n— На школа съм, забрави ли?\n— Заради школата ли само?\n— После ще се събираме със Захари и съучениците му от курса.\n— С това трябваше да започнеш. Къде?\n— На езерото — отговори той. — На островчето. Пуснали са лодките...\n— Да не вършите простотии, ей! — вдигна показалец жената. — И в десет часа вкъщи!\n— Мамо! — възмути се момчето. — Кога сме вършили простотии...\n— Аз да кажа. Научи ли си за утре?\n— Имаш ли стотинки?\n— Защо ще ходиш на островчето? — включи се в разпита Веспасиана.\n— Спасеньето от тебе там е! — издекламира момчето и разроши косичката на сестра си.\n--- сцена петстотин и шеста ---\nВ школата по математика\nДвадесетина деца на различна възраст бяха заели банките в кабинета, където се провеждаше школата по математика и надвесени над тетрадките, се занимаваха с някакво решение. Часовникът на стената показваше седем и десет.\n— Готов съм! — стана Огнян и отнесе листите на катедрата.\nРъководителят на школата огледа листите и попита:\n— Хубаво ли провери?\n— Все така казваш, после — грешки от недоглеждане. Ама аз го знам, ама не го видях, ама времето свърши... Оправдания, оправдания... Много ви е трудно да си съберете мислите за няколко часа. Бързаш за някъде ли?\n— Ааа, неее... — смутено погледна часовника на стената Огнян.\n— Внимание сега! — обяви учителят. — Националният кръг на олимпиадата по математика няма да бъде проведен в предварително обявения град.\nДецата вдигнаха глави и лапнаха химикалите, в очакване да чуят.\n— Къде ще е? — попита момиче с очила и разбъркана прическа от последния чин до прозореца.\n— В София — обяви учителят и заподрежда листите по катедрата.\n— Къде? — радостно извика Огнян.\n— Сто-ли-ца-та! — повтори на срички мъжът. — Ще си направим една майска разходчица до столицата. Екскурзийка, един вид. Хайманалък... Защото никакви успехи не очаквам от вас. До един сте калпазани и не решавате вкъщи...\nДецата се разшумяха.\n— Ще пътуваме с влак в четвъртък през нощта — заобяснява програмата учителят, — в петък сутринта рано-рано сме там, настаняваме се в студентските общежития, почиваме си, следобед се разхождаме из столицата, да я опознаем и обикнем, спим и в събота сутринта вкупом отиваме да покажем знания. Вечерта си хващаме влакчето и се прибираме по живо, по здраво. Но това е чак след един месец. Дотогава ви чака здрав труд! Голямо решаване!Къде хукна, Огняне?\nГласът на учителя застигна момчето, което вече беше отворило вратата на стаята и излизаше.\n— Трябва да се обадя по телефона! Веднага! — обясни то нетърпеливо. — Много е важно.\n— В понеделник искам цялата четиридесет и осма страница от сборника изрешавана, ясно?\n— Ясно! — махна му с навитата на руло тетрадка Огнян и хукна надолу по стълбите на читалището, в което се провеждаше школата по математика. Изскочи навън и застана насред жълтите плочи.\nВ свежата априлска вечер центърът гъмжеше от разхождащи се усмихнати хора. Момчето сви към пощата и влетя в коридора с автоматите за междуградски разговори. Почака една жена да приключи и постави монета в указаното за целта място. Набра номера.\n— Ало? — бутна монетата вътре.\n— Да — отговори мъжки глас.\n— Здравей, чичо Кайчо, Огнян е...\n— Здравей, моето момче — зарадва се отсреща другарят Делнишки. — Валерия ли търсиш?\n— Да. Трябва да ѝ кажа нещо изключително важно. Много хубаво нещо!\n— Така ли? — завладян от възторга на хлапака, възкликна мъжът. — Валерия не е вкъщи в момента, но като се върне, ще ѝ кажа, че си звънял. Да ѝ предам ли аз новината?\n— Мии, не — каза малко разочаровано момчето. — Исках само да знае... Е, няма значение... Всъщност... — размисли, — току-що разбрах, че националният кръг на олимпиадата по математика ще е в София. В средата на май. Това е, което исках да ѝ кажа.\n— Ще ѝ предам веднага щом си дойде — обеща тържествено бащата на Валерия.\n— Благодаря! Дочуване — каза Огнян, постави слушалката на мястото ѝ и остана да виси с ръка върху нея, подпрял чело. — Защо, когато най-много искам да те чуя, тебе те няма? Защо? Защо? — удари с длан слушалката и напусна салона с автоматите.\nИзлезе от пощата сърдит, без следа от предишния ентусиазъм. Застана насред центъра и се поколеба накъде да тръгне. Избра посока Градската градина.\n--- сцена петстотин и седма ---\nСлънцето залязваше зад нежнозелените дървета на Градската градина. Край езерото се разхождаха хора от всички възрасти — на групички, по двойки, самотници с вестник в джоба... Дечурлига подскачаха около родителите си, жадни за вниманието им, врънкаха, хленчеха, приближаваха водата и биваха навиквани и поопердашвани. Пролетна петъчна вечер.\nЛодките се мотаеха нагъсто в езерото. На островчето се беше скупчила голяма компания, очакваща да се освободи плавателен съд, достатъчно голям, за да побере всички. Огнян приближи компанията и потупа с пръст Захари по гърба.\n— Дойде ли? Ама какъв си изтупан... — зарадва му се онзи, но видя омърлушената му физиономия и попита: — Що си вкиснат? Не ти излезе някоя задача ли? — разхили се.\n— Нещо ми е криво... И аз не знам защо — излъга най-откровено момчето и се огледа в компанията. Видя близо до водата момичето от днес, заобиколено от четиримата дангалаци. Беше сменило дънките с оранжева къса рокля. Отгоре носеше същото дънково яке, а на главата елегантна дънкова баретка. Огнян пооправи реверите на коженото си яке и тикна небрежно ръце в джобовете на дънките. — Возихте ли се вече?\n— Чакаме! — обясни Захари. — Ще се освободят след малко няколко лодки и сме ние.\n— Бреее, голям калабалък — установи Огнян.\nДве големи лодки се приближиха към дървения кей и хората от тях заизлизаха. Компанията на Захари се втурна. Започна щуро разпределение на местата по лодките, момичетата писукаха, момчетата гърмяха с мутиралите си гласове, смях се понесе над малкия дървен кей.\nОгнян стоеше безучастно с ръце в джобовете.\n— Айде бе — махна му Захари, настанен в лодката с Кет Балу и свитата ѝ — качвай се!\n— Край! — извика мъжът, който пускаше лодките и броеше пасажерите. — И без това сте повече хора, ще потопите лодките. От вашата трябва да слезе някой.\n— Аз ще сляза — стана Кет Балу, прегази дангалаците и скочи на кея, като отказа помощта, предложена ѝ от мъжа с билетчетата. — Ще почакам следващата.\n— Айде, движение, че се стъмни — изкомандва билетаджията към двете лодки и гребците вътре ги отдалечиха от кея.\nКет Балу се приближи до Огнян:\n— Дойде, значи! — изгледа го от горе до долу и обратно. — Браво!\n— Защо излезе?\n— С тебе ще си вземем по-малка лодка. Гребеш ли?\n— Средна работа — призна си Огнян.\n— Ммм... — скръсти ръце девойката и се загледа в приближаващата малка лодка.\n— Айде, влюбените — подкани ги, хилейки се, билетаджията, след като извади от лодката пристигналите. Скъса билетче за тяхната лодка и прие стотинките от Огнян.\nОгнян слезе внимателно в нестабилния плавателен съд и подаде ръка на Кет. Тя не я прие, а скочи с лекота в средата на лодката, без дори да я разклати. Момчето зае мястото при греблата и повече не се опита да помага на спътницата си.\n— Дай си ръката — заповяда тя и показа как.\nТой протегна ръка с отворена длан, а Кет постави в нея двадесет стотинки.\n— Моята половина от билета! — обясни.\n— Я стига — раздразнено се опита да ѝ върне стотинките той.\n— Не приемам дарения! — стрелна го със студен поглед момичето.\n— Все по твоята искаш да става — констатира той, пусна стотинките в джоба на коженото яке на баща си и се зае с греблата.\n— Задължително по моята! — потвърди момичето.\n— Ехооо — завикаха съучениците ѝ от другите две лодки. — Отиваме при тръбата за пълнене на езерото, следвайте ни.\nКет вдигна властно ръка и направи неопределен жест към тях, после се обърна към спътника си и нареди:\n— Искам да отидем до края на езерото, чак в най-отдалечената му част. Тука е много нагъчкано — свали баретката си и я остави на дъската до себе си.\nОгнян не отговори, опитвайки се да вкара гребането в някакъв ритъм.\n— Как ти е истинското име? — попита след малко.\nТой вдигна вежди учудено:\n— Мислех, че Кет идва от Катерина или нещо подобно... Защо ти викат Кет Балу?\n— Още в началото на учебната година в новия курс някой каза, че му приличам на Джейн Фонда и така тръгна...\nОгнян спря да гребе и я разгледа с нескрито любопитство.\n— На мене ми приличаш на майка ми.\n— Стига бе! — изгледа го студено Кет Балу.\n— Като млада де — побърза да уточни той. — Има една снимка като ученичка, с ученическа фуражка на главата и привързана на опашка коса... Днес, като те видях за първи път при количките с кожения каскет, ми напомни тази снимка.\nНяколко минути се возиха мълчаливо в набиращата скорост лодка.\n— Добре се справяш — похвали го девойката. — Дай сега да видя задачите ти по математика.\n— Нали затова дойде на островчето тая вечер, заради задачите — припомни му тя.\nТой пусна греблото и бръкна във вътрешния джоб на якето, откъдето извади свитата на руло тетрадка. Подаде ѝ я.\nМомичето разлисти тетрадката и спря на една страница. Дълго я разглежда, докато накрая каза:\n— Това за националния кръг ли е?\nОгнян кимна изненадан, а тя продължи:\n— Много добре си подреждаш задачите. И чертежите ти са на ниво. От това много зависи правилното решение... Браво! — подаде му тетрадката.\nМомчето спря да гребе.\n— Говориш като баща ми, като ми проверява решенията.\n— Приличам на майка ти, говоря като баща ти... — присви очи девойката и го фиксира. — Да не сме роднини... Или много ги обичаш, че ти се привиждат и причуват навсякъде.\nИзведнъж Огнян прихна, взе си тетрадката, прибра я в джоба и се зае отново с греблата, без да спира да се смее.\n— Пък аз допреди малко си мислех, че това е най-скапаната вечер в живота ми!\n— Наведи се! — даде команда девойката.\nТой изпълни нареждането и в същия момент лодката им мина под извитото мостче при теснината, свързваща главната част на езерото с по-голямата и по-отдалечена.\n— И ти ли се занимаваш с математика? — подхвана отново разговора той, след като преминаха в по-широкия дял.\n— Дядо ми е учител по математика — отвърна небрежно тя. — Двамата с баба ми са ме отгледали от бебе. Откакто се помня не е минала вечер без той да ми постави задача. Като бях малка го обръщахме на игра. По-късно откри, че имам потенциал и се зае с мене сериозно.\n— Защо не съм те виждал по олимпиадите, щом си толкова добра?\n— За какво ми е да показвам пред всички какво мога и какво не? То си е моя работа. Винаги съм бягала от подобни глупости. Само на приемния изпит в електротехникума се изтървах и реших задачите без грешка. После се опитаха да ме придърпат за разни състезания, но аз се направих на луда... Когато поискам, тогава ще решавам. Никой не може да ми казва кога какво да правя! — млъкна.\nЦелият монолог беше изговорен с равен тон, без грам емоция.\nОгнян помълча и каза:\n— Чешит си ти. Голям.\n— Искам аз да съм най-отгоре, ако ме разбираш. Аз да решавам кое как да става.\nМомчето се замисли над чутото и каза:\n— Баща ми ми беше казал веднъж, че колкото и да не ни се иска, в живота винаги се намира някой по-горен от нас, когото не можем да прескочим.\n— Навярно е прав — съгласи се момичето. — Нали е баща... Нашите са разведени.\n— Дай сега да греба аз малко — рязко смени темата Кет Балу и се изправи.\n— Че ти само едното гребло не можеш да вдигнеш — опита се да отклони намеренията ѝ Огнян.\n— Не се обзалагай по тоя въпрос — посъветва го тя и зачака да ѝ отстъпи мястото.\nОгнян се изправи и движението му силно разклати лодката.\n— Леле, леле... — закиска се момичето. — Ще потопиш черупката, ще ни издавиш. Тука е цял метър дълбоко...\n— Я? — зарадва се момчето. — Ти си можела и да се смееш.\nИзправени в средата на малкия плавателен съд, двамата се опитаха да се разминат, но го разклатиха повече и се прегърнаха в центъра, за да успокоят люлеенето.\n— Не мърдай сега и не дишай, аз ще мина внимателно през тебе — каза тихо момичето, сякаш внимаваше гласът ѝ да не залюлее отново коритото.\nПонечи да се придвижи, но момчето я стисна по-силно в прегръдките си. Тя вдигна глава изненадано, а той я целуна дръзко, подържа я няколко секунди и я пусна, след което се отмести ловко и седна на нейното място.\n— Давай, да те видим сега каква си гребкиня!\n— Не си поплюваш! — отбеляза момичето и се зае с греблата.\n— Нито пък ти! — не ѝ остана длъжен той, вдигна баретката ѝ от дъската и я сложи на главата си. — Искаш ли утре следобед да отидем на кино?\n— Май че искам.\n— Браво! — имитира я той. — Ако дотогава все пак стигнем брега...\nВ падналия мрак на пролетната вечер около езерото бяха светнали белите глобуси, а нежната им светлина се разстилаше наоколо, нашарена от клонките на плачещите върби, разпуснали разкошни коси над водата.\nКрай на шестдесет и втора серия\n1. Първото аудио е песента "Ma Baker" на Boney M.\n2. Второто аудио е песента "Even the nights are better" на Air Supply.\nПоследна редакция: 12-04-2014, 07:30\nID на статията: 5076\n№1 от: donaddt (12 април 2014 12:13)\n"И пред нея ли сто пъти?" - много ме радват такива невинни въпроси,\nИ само да питам, няма ли комари на езерото? Че моите спомени от подобни места са все добре озвучени от познатото дзвънкане.\n№2 от: tivesto (12 април 2014 16:50)\nМного хубава серия! Цоне, благодаря за доброто настроение!\nИ в Габрово имаше езерце с лодки и извито мостче. Много обичах да греба в лодката и да минавам под мостчето. За съжаление днес парка е в окаяно състояние и езерцето не се използва.\n— Как ти е истинското име? — попита той.\nХмммм... Нова любов ли ще изгрее на небосвода?\n№3 от: bat_mitco (12 април 2014 17:08)\nХмммм... Нова любов ли ще изгрее на небосвода? poches\nОЩЕ ПО-ИНТЕРЕСНО СТАВА...\nКЕТ БАЛУ,САЛЕМ МЕНТОЛ,"ЛОДКА...ЛИ Е ЛЮБОВТА" ???\nДА НЯМА ПОСЛЕ "ДЕНЯТ НА БУРЯТА"...\n№4 от: Цонка (12 април 2014 17:43)\nняма ли комари на езерото\nДонче, като се замисля, не се сещам за вълнуващи спомени за комари около езерото, виж за шарани, попови лъжички и жабоци - да :)) Отправих питане към другарчето, да видя той какво си спомня и той каза: "Оооо, дааа! Комари! Да!!!"\nА пък колкото до изгряващото на небосвода... И лодка, и буря... Все шарени неща се задават... Един живот, тъкана черга...\n№5 от: Anakin Skywalker (12 април 2014 17:45)\nЦонка, что произходит на самом деле??? (пардон цял следобяд мисля подсъзнателно на руски) Всъщност взе да става все по интерено и малко объркано. Накрая серията завърши с романтичен привкус , но около Огнян май взе да се заформя геометрична фигура от онези дето... ...\nБеше Елеонора, после Валерия, сега Зорница (Кет Балу).\nНашето езерце е Ариана. Имаме си и лодки и водни колела, на който му се въртят педали и не му се гребе\nП.П. А що се отнася до Джейн Фонда, тя и Анетка Сотирова се оприличаваше на нея, дори сама си го каза на бате Асен\n№6 от: kitten (12 април 2014 19:06)\nБрей, този Огнян!\n№7 от: Anakin Skywalker (12 април 2014 19:12)\nсамо да питам, няма ли комари на езерото?\n"Оооо, дааа! Комари! Да!!!"\nМомичета, април месец не е ли малко рано за комари?\n№8 от: Цонка (12 април 2014 20:42)\nВъпросът за комарите е по принцип, не за конкретното време. Тях ги свързвам най-здраво с лятно кино :))) И с игрите вечер на почивката на бунгалата в Балчик, и с пионерските лагери, и с игрите пред блока... Как настървено чешем с нокти нахапаните си глезени и оставяме червени следи в прахоляка по тях\n№9 от: Frangata (13 април 2014 03:28)\nНяма комари през април. А дори и да се намира някой скитащ такъв покрай езерото, то когато пред теб седи... жена, щях да кажа, интересно момиче, което и пуши цигари, че и те харесва, очевидно, то някой и друг комар дори няма да бъде забелязан.\nДнес втрещих една приятелка, по телефона, - проклето въображение, като и обрисувах подробно как прекрасният и и пухест котарак ще бъде носен от чайка, на 600-700 метра височина, хванала го с ноктите на ципестите си крака за врата, отзад, - лапите му - предни и задни, ще висят и ще се полюляват по време на полета, а опашката му ще се вее. Ама не за да го изяде чайката, ами просто да го разходи и да разгледа котаракът света отвисоко. След два часа се наложи да я успокоя, пак по телефона, че чайка повече от кифла и малка риба няма да вдигне, та камо ли 3-4 килограмов котарак, който и да влачи на километри: беше се притеснила, че ще го отнесат птици от балкона и и няма да го види вече.\n№10 от: Айви (13 април 2014 12:10)\nМного пролетна романтика, ама... малко ми дожаля за Валерия.\n№11 от: kitten (14 април 2014 00:16)\nама... малко ми дожаля за Валерия.\n№12 от: 9585 (14 април 2014 13:48)\nАуу, изневяра ... не съм очаквала от Огнян такива работи. Валерия ще откачи :)\n№13 от: Цонка (14 април 2014 14:37)\nВалерия ще откачи :)\nДокато пиша, задължително "влизам в кожата" на съответния герой, така съвсем ясно разбирам мотивите му да каже или стори нещо. И понеже тук се очакват последствия, си заформих точна представа за случващото се в следващите две серии. И като стигнах до Валерия... Пети ден не мога да "изляза от образ"\n№14 от: 9585 (14 април 2014 18:28)\nНямам търпение да гледам следващите две серии :)\n№15 от: Malazana (15 април 2014 11:21)\nЕххх... Този Огнян бе! Цоне, сакън, моля те не ги разделяй тия двамата... То вярно, че животът продължава и ни поднася все нови и нови трепети и преживявания, но някак така им се радвах на тия двамата...\n№16 от: templar (15 април 2014 11:39)\nСетих се за онзи лаф:\n- Абе, ти що всеки ден с различна жена...\n- Щот' мога! ;)\n№17 от: Anakin Skywalker (15 април 2014 12:41)\nзадължително "влизам в кожата" на съответния герой, така съвсем ясно разбирам мотивите му да каже или стори нещо.\n- Абе, ти що всеки ден с различна жена... - Щот' мога!\nАз ще си послужа с пример от нашия 21 век : Девойките сте като Wi-Fi - виждате всички рутерчета, но се свързвате с най-силното. Тогава пък ние ще сме като Bluetooth - когато двете мобилни устройства са близко едно до друго връзката е добра, щом едното се отдалечи, веднага започваме да търсим нови устойства\n№18 от: Цонка (15 април 2014 13:11)\nАй да не коментираме повече, че ще разберете какво става по-нататък, пък не ща да разбирате предварително :)))) Само да знаете, че нито едно животно или човек не са пострадали по време на снимките на сериала\nСега ще ви покажа островчето /по-скоро е кейчето към него/ на снимка от 1982 година, от един албум за Толбухин, който наснимах миналата година в читалнята на споменатото по-горе читалище.\nА ето и една снимка на островчето, направена от отсрещната страна на езерото - горе от алеята. Снимката е от вчера. В момента езерото е в ремонт и чакаме да стане хубаво като ехееее... едно време. Мостчето вече не е дървено, но пък изглежда значително по-здраво :)\n№19 от: isi (15 април 2014 16:23)\nЕй, ама наистина чудесно Островче си е това Безкрайно Наше детство Благодаря, Цоне!\nП.П. Ама непременно трябва да наминем да го видим това Островче, като го пооправят\n№20 от: Цонка (15 април 2014 16:37)\n№21 от: Anakin Skywalker (15 април 2014 16:55)\nнепременно трябва да наминем да го видим това Островче, като го пооправят\nНе само да го видим, а и на лодка да се повозим!\n№22 от: aurora2009 (15 април 2014 19:12)\nИ на мен ми дожаля за Валерия. Как може така Огнян да и изневерява само защото не кисне вкъщи да му отговаря постоянно на обажданията.\nИначе ми е много интересно да видя каква ще е реакцията на Захари...\n№23 от: Цонка (15 април 2014 20:54)\nИ на мене А още повече - реакцията на четиримата дангалаци...\n№24 от: Malazana (16 април 2014 12:13)\nАбе усещам, че на олимпиадата по математика в София през май, ще гледаме май май филма Момчето си отива... Обаче честно, до сега не съм имал такова нетърпение за следващ епизод на който и да е филм. Много емоционално ми подейства тази част от сагата за безкрайното детство. Можеби защото и аз в миналото едно към едно имах една такава пет годишна студентска любов с дистанция от има няма 350 км...\n№25 от: Cvetan (17 април 2014 23:14)\nЗначи, гледам "фюма" и слушам какво с и говорят хората пред "блока":\n"Огнян така...ама тя Валериия и тя така...."\nАма, чакайте да питам и аз , нямали и други в този "фюм"?\nЦонче, как са комшиите на Спасови,онези"чичита " от блока, не замислят ли някоя пакост ?\nАми Силвето ,тя как е ?Чух ,че била феята със сините коси(от "Буратино")в една експериментална детска постановка на Младежкия театър.\nАми 'магаренцето' Антон, май обичал да бута разни чаши и да гледа накъде тече млякото "с коричка" от баба.Тя каза да пие от това мляко та да порасне висок като батко си, ама трябва ида се "полива " по -честичко (да се къпе на душа ) .\nИ тези Спасови ,като имат три деца на кино не ходят ли, лютеница не правятли,някакви изненади няма ли,остаряха ли що ли ...\n№26 от: tivesto (17 април 2014 23:50)\nИ аз се затъжих за тях! Крайно време е да направят някоя щуротия, пък ако ще и запас да ги пратят! ВЕФ също ми се слуша, ама минавайки през всички станции...\n№27 от: Цонка (18 април 2014 08:39)\nЕйииии, ама бързате, значи! В следващата серия и съседи има, и радио има... Щеше да бъде изненада де... Е, вече не е.\n№28 от: kitten (18 април 2014 19:24)\nАма, чакайте да питам и аз , няма ли и други в този "фюм"?\nЦецо, а и ти, Тишо: вие сте момченца и затова се интересувате и от другите герои. А ние, момиченцата, след "долната" постъпка на Огнян, се вълнуваме основно от развитието на романтичната история между него и Валерия.\n№29 от: Anakin Skywalker (19 април 2014 10:37)\nАй да не коментираме повече, че ще разберете какво става по-нататък, пък не ща да разбирате предварително\nЕйииии, ама бързате, значи!\nПравилно!!! Нека почакаме малко, момиченца и момченца! Да не не притискаме продуцента и режисьора, въпреки огромния интерес и любопитство. Като истински професионалист и Цончето не трябва да разкрива какво се случва в следващия сезон, нито дори в предстоящият епизод! Да не би създателите на на Под прикритие да повдигаха завесата на новите серии? А нашият филм си е истински защото всички участваме в него!


КОЛАН ЗА КАИШКА ЗАЕК (СНИМКИ И ВИДЕО) - ЗАЙЦИ - 2020\nКомфортът и безопасността по време на разходката ще бъдат осигурени от правилно подбрана заек. През топлия сезон ушите се нуждаят от свеж въздух и зелена трева. Заради страшния характер на животното може да се нарани, да избяга и да се загуби. Ето защо е важно да се предотвратят такива последствия предварително. Самият дизайн и каишката трябва да са удобни и да ограничават движението до минимум. От друга страна - позволяват внимателно да наблюдавате домашния любимец.\nКои са по-добре\nЗаек shleyka за ходене - необходим атрибут на пълна разходка, която помага за поддържане на здравето и имунитета на животните. Дизайнът се нуждае от издръжливост. Също така, заешки води се характеризират с надеждни скоби. В този случай подходящите модели съответстват на размера на тялото на конкретен заек.\nShleyka под формата на тениски - най-добрият вариант за уши животни. Дори при стресови ситуации животните няма да я затегнат плътно около врата си, няма да бъдат освободени от човешки контрол и няма да тичат толкова далеч, колкото могат да видят.\nВажно предимство на това устройство е възможността за издърпване на животното от ремъка, ако е необходимо, за да го вземете бързо. Тези "дрехи" са лесни за носене с минимални умения. За да направите това, леко го затегнете на стомаха, а след това върху врата.\nМежду яката и шията трябва да минава показалецът. Опционалната найлонова лента осигурява плътно прилепване в гърдите и корема. Отзад има специален карабин, към който е закрепена каишката.\nКонструкцията на въжето се състои от найлонови ремъци, които от страната се появяват върху тялото на животните като буквата “H”. При избора на този модел е важно да изберете правилния размер. В никакъв случай такава "рокля" не трябва да бъде плътно увита около тялото. В идеалния случай, коланите трябва да се поберат само срещу него. Също толкова важно е те лесно да се закрепят.\nПоставяйки въжета на заек, искате да започнете от врата, пропуснете втората лента под корема, затегнете я. След това, отзад, прикрепете ремък, контролиращ движенията на заек.\nУчете домашния си любимец за облекло\nПрепоръчително е да тренирате увитите домашни любимци на каишката и да се възползвате възможно най-рано. Това трябва да се прави бавно. Самата процедура може да отнеме от четири дни до една седмица.\nПървоначално е по-добре да се носят сбруя в познати домашни условия, като се дава възможност на заека да бъде в нея само за няколко минути. Всеки ден се увеличава времето. Когато ушната мишка престане да реагира, можете да затегнете каишката, но все още не я използвайте.\nНека каишката достигне зад движещия се заек на пода или на земята. В продължение на няколко дни времето за обучение трябва също постепенно да се увеличава. Едва след като животното свикне с такива боеприпаси, то може внимателно да бъде извадено от стаята на улицата. На първо място е по-добре да не се отдалечавате от животното, особено да не издърпвате каишката с усилие.\nМожете да изберете спокойно безопасно място, покрито с висока трева, да карате малък клин и да позволи на животното да се наслади на природата. По-добре е да не го изгубите от погледа си. Носенето на сбруята трябва да бъде внимателно и внимателно, за да не предизвиква страх, тревожност, болка или дискомфорт в животното.\nТази процедура трябва да бъде свързана с нея, последвана от приятна игра, така че ходенето по зайците се препоръчва в тихо, ясно време. За по-голямо чувство за свобода можете да използвате дизайна на рулетката за каишка.\nКак и къде е по-добре да се ходи на заек\nЗа разходки вкъщи ушите домашен любимец е необходимо да бъдат взети на сериозно. Заекът е много плах. Не понася дълъг път, течения, пряка слънчева светлина, дъжд, сняг.\nПреди да започнете да поставяте животното на разходка на чист въздух, трябва да спазвате следните правила:\nне е желателно да се разхождат твърде малки животни на възраст до четири месеца;\nдомашни любимци трябва да бъдат ваксинирани;\nзелената трева трябва да бъде включена в диетата на зайците по време на ходене;\nВажно е да изберете най-успешното време и безопасно, тихо място за разходка със суха трева без роса;\nтрябва да се внимава по време на ходене;\nкъм мястото на ходене е по-добре да носите животното на ръцете си или вътре в специално носене\nПоради изключителната чувствителност на домашния заек, той може да се паникьосва и да се уплаши по най-незначителната причина. Понякога в такива ситуации неправилно закрепеният каишка на заек става смъртоносна примка.\nОт друга страна, стресовото състояние, трескавият полет на ушите, често води до фрактури, наранявания на вътрешните органи. По този начин, на разходка, този домашен любимец се нуждае от грижи, повишено внимание.\nИнструменти и материали за производство на шлейки\nЗа пълното съдържание на сбруята за заек е от голямо значение. Това е особено вярно за жилищни сгради. Обхватът на водните площи с подходящ размер и качество в повечето зоологически магазини оставя много да се желае. Ето защо, за много собственици на декоративни животни е уместно да се направи такива аксесоари ходене със собствените си ръце.\nЗа да направите това, ви трябват инструменти като ножици, шило, шевна машина, сантиметър. В допълнение, необходимите материали са прежда, прежда, плитка, мека материя, няколко малки пръстени.\nВажно е да изберете меки “приятелски” материали за кожата на зайците. Например, фланела или покривка. Не се препоръчва да се фокусирате върху структурата на въжето, тъй като тя не е много надеждна.\nПостепенни инструкции за шиене\nПреди шевната работа е необходимо внимателно да се измерват параметрите на тялото уши за домашни любимци. Обиколката на талията, гърдите и шията, разстоянието от врата до кръста са основните измервания, необходими за шиене на висококачествен заек.\nПърво, трябва да отрежете две ленти от лента, за да пасне точно на талията и гърдите на животното. За да изчислите дължината на първата, трябва да получите сумата от обиколката на гърдите и талията, да добавите към нея 20 см по шевовете.\nВтората лента трябва да съответства на дължина 10 cm по-голяма от разстоянието между врата и гърдите на заека. След това първата ивица трябва да се облича от вътрешната страна със специална подплата.\nНа следващия етап трябва да направите двойна линия на една от страните, в която трябва да преминете пръстена. Измерете разстоянието в областта на огъване и го фиксирайте. За да направите това, на мястото на прекъсване трябва да направите втори шев, като прикрепите ключалката към него.\nОт другата страна на плитката трябва да направите наклонен разрез. На разстояние около 1 см от отрязания край се пробиват няколко дупки с шило. След това краищата и вътрешната страна обковават мека подплата.\nВ последния етап, трябва да се съберат всички компоненти на структурата, да се фиксира каишка на пръстена с карабинер. Шлейка, внимателно изработена в съответствие с инструкциите, ще добави много положителни моменти към разходката за ушите на домашни любимци и неговия собственик.\nА знаете ли, какъв е най-добрият и най-безопасен начин да се ходи по заек? Ако тази статия е предизвикала интерес, отговори на важни въпроси за оптималния дизайн на сбруята, тогава моля поставете харесва.\nГледайте видеоклипа: Смешен заек от Любо (Септември 2020).


Всеки знае колко е важно и полезно да се ядат плодове и зеленчуци. Но знаете ли защо? И как?\nВсъщност истината е, че плодовете не са чак толкова ценна храна за човешкото тяло. Истинските ползи от растителната храна идват от зеленчуците. Витамин С, който много хора смятат, че могат да си набавят от лимони и портокали всъщност е в най-голямо количество в… червените чушки.\nЕто още факти за полезният състав на зеленчуците:\nКаротеноиди (витамин А, ликопен и Бета-каротен): това са мощни антиоксиданти, важни за имунната система. Те се намират в оранжевите и червените зеленчуци, както и в зеленолистните.\nВитамини от групата В: важни витамини за клетъчният метаболизъм, имунната система и нервната система. Можете да си ги набавите от оранжевите и червени зеленчуци, зелените зеленчуци от рода на броколи, брюкселско зеле, карфиол, аспержи, зеленолистни и гъби. В авокадото също има витамини от групата В.\nВитамин С: мощен антиоксидант, необходим за правилното функциониране на целият организъм, имунната система, както и влиза в състава на някои ензими: например ензимът, който подпомага производството на колаген и затова липсата на витамин С може да причини скорбут. Витамин С се среща в зеленчуци като червени и зелени чушки, броколи, авокадо, карфиол, моркови, аспержи, спанак, тиква, лук, сладък картоф.\nВитамин К е важен за процесите на кръвосъсирването и метаболизма на калция в тялото. Той се открива в броколи, зеле, зеленолистните и др.\nКалций: освен като структурен елемент на костите и зъбите, Калцият е важен за много процеси в клетката; например провежда сигнали за мускулни контракции, включително и за сърдечният мускул. Зеленчуци, богати на Калций са тъмно-зелените зеленчуци, пащърнак, тиква.\nХрам: той е важен за метаболизма на въглехидратите и мазнините. Намира се в лук, чесън, зеле, моркови, гъби и зеленолистни зеленчуци.\nМед: медта е важна за абсорбцията, метаболизма и съхранението на желязото в червените кръвни телца. Можете да си го набавите с тиква, пащърнак и зеленолистни.\nЖелязо: ключовият компонент на хемоглобина - това е протеинът, който се свързва и пренася кислорода към всяка клетка в тялото ви. Тъмно-зелените зеленчуци са богати на желязо.\nМагнезий: жизненоважен за всяка клетка. Над 300 ензима се нуждаят от Магнезий, за да работят, включително всички ензими, които синтезират АТФ (горивото на клетките) и ензимите, които синтезират ДНК и РНК. Зеленчуци, богати на Магнезий са всички зелени зеленчуци, моркови, тиква, сладки картофи и особено тъмно-зелените зеленчуци като спанак и кейл.\nМанган: манганът е необходим за ензимите, които подпомагат възстановяването на увредените от свободните радикали клетки. Богати на Манган зеленчуци са сладките картофи, патладжан, цвекло, кръстоцветни(карфиол, броколи и др.) и тъмно-зелени зеленчуци.\nКалий: важен за нервната функция, сърдечната функция и мускулатурата. Среща се най-много в кръстоцветните зеленчуци, оранжеви зеленчуци, патладжан и тъмно-зелени от рода на спанака и руколата.\nСяра: Сярата е широкоизползвана в биохимичните процеси, включително в състава на всички аминокиселини, много ензими и антиоксиданти. Кръстоцветните зеленчуци и зеленчуците от семейството на лука са най-добри източници на сяра.\nЦинк: важен за почти всяка функция в клетката: от метаболизъм на протеините до имунната система. Повечето зелени зеленчуци са добър източник на Цинк.\nОчевидно зеленчуците, заедно с плодовете, ядките и семената са богата на хранителни вещества, витамини и минерали храна. Но има още една много важна причина да консумираме зеленчуци на всяко хранене. Това е алкално-киселинният баланс на организма. За да не ви отегчавам с научна информация ще ви обясня на кратко какво представлява той и какво е отношението на зеленчуците към него.\nКато си помислите за киселина вероятно първо се сещате за неща като оцет, лимони и може би сярна киселина. А алкални вещества/основи са сода за хляб, белина и сапун. Е, в телата ни нещата са малко по-различни. Важното е не първоначалният вид и вкус на храната, а компонентите на които се разпада в стомаха и червата и от там веществата които попадат в кръвта.\nЧовешкото тяло е една перфектно балансирана система и не позволява големи колебания що се отнася до алкално-киселинното равновесие. Нормално кръвта има pH 7.4 (алкална стойност). Т.е. тялото може да срещне два проблема: Ако в кръвта има повече киселинни съставки, то това значи, че има излишни водородни йони, които се освобождават чрез бъбреците. Ако има недостиг на алкални съставки, бъбреците използват Калций, извлечен от костите, за да се свържат с излишните водородни йони ида се изхвърлят навън. Това съответно може да доведе до проблеми с костната система, зъбите, бъбреците и т.н.\nТогава следва да се запитаме: кои са алкални и кои киселинни храни и как ги комбинираме, за да не губим така ценният Калций? Алкалните храни са всички зеленчуци и плодове (да, и лимоните). Червеното и птичето месо, рибата са киселинни храни. Зърнените култури са силно киселинни храни. Млечните продукти и млякото са кисели храни. Яйцата са слабо алкални, по-скоро неутрални. Храните, които вероятно вече сте изключили (или сте на път да изключите) от менюто си като захар, брашно, пакетирани храни са силно кисели и затрудняващи тялото храни. Равносметката е, че зеленчуците трябва да присъстват на всяко хранене в еквивалентни пропорции с киселинно-образуващите храни, за да помогнем на тялото си да балансира състава на кръвта. Колкото повече алкални храни ядете, толкова по-добре.\nИ последно: сурови или сготвени зеленчуци? Мит е, че зеленчуците са полезни единствено и само в суров вид. Истината е, че те имат много съставки, които се усвояват само след термична обработка. Например каротеноидите в морковите и другите оранжеви и червени зеленчуци; ликопенът (мощен антиоксидант) в доматите; индолът (смята се, че е противораков фактор) в броколи, карфиол. Топлината разрушава твърдите стени на клетките на растенията и това освобождава нутриентите, които се намират в тях и ги прави лесно смилаеми. Други съставки като витамин С и полифенолите (важни антиоксиданти) можем да си набавим само от растения в суров вид или от естествено ферментирали зеленчуци. Алицинът-естественият антибиотик в чесъна също се губи при готвене. Моят съвет е: смесвайте готвени и сурови зеленчуци, както ви е вкусно и приятно, но винаги добавяйте по една порция от тях на всяко хранене.


21 Януари 13, 18:38 / Автор: Комуникационна агенция PRoWay\n21 януари 2013 г., София Проект „България – извори и документи“ ще подпомага развитието на научния потенциал на младите изследователи и докторанти в областта на историята. Това стана ясно днес по време на пресконференция за представяне на проекта. Той се изпълнява от Института за исторически изследвания при Българска академия на науките (БАН).\nПроектът предоставя възможности за придобиване на нови умения, получаване на допълнителни квалификации и създаване на устойчиви връзки между образованието, професионалното обучение и бизнеса. Укрепването на научния потенциал е от стратегическо значение за опазването на културно-историческото наследство на България. Чрез проекта ще бъдат осигурени по-добри материално-технически условия и достъп до съвременни научни издания, с което ще се повиши качеството на научноизследователската дейност на Института за исторически изследвания при БАН.\nВ рамките на проект „България – извори и документи“ младите специалисти ще могат да участват в три интерактивни семинара за усвояване на нови компетенции, знания и умения. Своя научен опит ще споделят водещи имена от БАН, Великотърновския университет „Св. Св. Кирил и Методий”, Югозападния университет „Неофит Рилски” и Български исторически архив към Националната библиотека „Св. Св. Кирил и Методий”. Освен като слушатели, докторантите и постдокторантите ще имат възможност активно да участват в семинарите, като се представят със свои съобщения и дискутират актуални научни теми.\nМладите учени ще участват в Международната конференция „100 години Балкански войни”, която ще се проведе тази година в София. Те ще се включат в издирването на архивни и печатни материали за издаване на сборник с нови извори и документи за войните, организиране на тематична изложба и създаване на документален филм по повод на годишнината от войните, представяйки работа на участниците в проекта на фона на историческите събития. Част от целевата група ще се включи в подготовката за отпечатване на том от поредицата „Гръцки извори за българската история”, който ще представи византийски хроники от ХІV-ХV в. Други нейни членове ще бъдат съставители на сборник под заглавие „Тракийските българи във възрожденския периодичен печат”.\nС усилията на участниците в проекта ще бъде разработен и свързан със сайта на Института за исторически изследвания специализиран софтуерен продукт „Исторически календар”. Той ще бъде достъпен за широка публика и ще дава възможност за популяризиране на достоверна информация за миналото на България. Неговото разнообразно по хронология и теми съдържание ще спомогне за преодоляване на „социалната изолация” на научните изследвания.\nПроектът включва и работни посещения на постдокторанти в университети и библиотеки на страни-членки на ЕС. Изследователите ще се запознаят с богати архивни фондове, литература и документи, които не са достъпни в България. Те ще се срещнат с изтъкнати учени от тяхната област и ще могат да обменят опит със свои чуждестранни колеги.\nРеализацията на дейностите по проекта ще подпомогне усилията на Института за исторически изследвания при БАН, като основен център за фундаментални и специализирани изследвания по проблемите на българската история в опазването, разкриването и популяризирането на културно-историческото наследство на България.\nПроект BG051PO001-3.3.06-0058 „България – извори и документи” се осъществява по Оперативна програма „Развитие на човешките ресурси”, съфинансирана от Европейския социален фонд на Европейския съюз.\nУправител на Консорциум „Извори и документи”\nтел.: 0888 973 137


Юпитер с Плутон в квадрат, време е за важна промяна\nЮпитер с Плутон в квадрат, време е за важна промяна\nЮпитер и Плутон са в напрегнат аспект, както и Луната с Венера.\nСънищата в този лунен ден са пророчески, доверете им се, съветва астрологът Ивелина Пенчева\nЛуната е в знак Козирог, а Юпитер с Плутон са в квадрат, но този напрегнат аспект спомага да преосмислим това, което сме преживели. Време е за важна промяна.\nВ дните, когато Луната е в Козирог, всичко е подчинено на дълга и отговорността. Ключовите думи са умереност, точност, порядък и акуратност. Дела, изискващи творчески подход, трябва да се отложат за по-удачно време, предупреждава астрологът Ивелина Пенчева.\n„През това време не сме способни да съпреживяваме на хората, даже самите себе си не жалим. Не се бойте от трудните задачи. Мислите са устремени към практическата страна на нещата, но ако човек не види незабавни резултати, губи търпение и допуска грешки. Всяка работа трябва сериозно да се обмисля. Ученето се удава с труд, материалът се запомня бавно, но надеждно. Добре се усвояват точните науки“, добавя астрологът.\n„ В 12-я лунен ден, който продължава до 18:21 часа, можем да се срещнем със самия себе си, със своята истинска природа. Характерното за деня е висок енергиен подем, който се изявява с пълна сила. Обърнете внимание, че късметът в този лунен ден се усмихва само на тези, които са готови да помогнат на други хора да постигнат своята цел. Не го превръщайте обаче в „сделка или не”. По-добре направете малко, но да е искрено и от сърце“, съветва Ивелина Пенчева.\n„Иначе няма смисъл. Това е денят, в който молитвите биват чути“, добавя тя.\n„В този ден се дава милостиня. Да не се яде груба храна. Денят предразполага към добро, хармония и възможност да бъдем в мир със себе си. Затова да се ядосвате и гневите е крайно противопоказно. Не трябва да спорите, да обиждате или да се жалвате от съдбата. Знайте, че всичко, което се случва, е за по-добро. Приемете достойно и спокойно своята съдба“, съветва астрологът.\n„Разберете, че вие вървите само по свой път, затова не завиждайте на никого. Сънищата в този лунен ден са пророчески. Нужно е да им се доверите. Те носят в себе си ключ към решението на вашите проблеми и ви предлагат помощ. Не изпускайте този момент“, добавя Ивелина Пенчева.\n„Подстрижката в това време подобрява здравето, освобождава ви от обидите и притегля богатство. Косата ви и така улавя духовната енергия, но ако още от сутринта подстрижете макар и няколко косъма, това ще ви настрои към енергията на здравето и изобилието“, обяснява астрологът.\n„13-ят лунен ден започва след 18:21 ч. и продължава до 19:08 ч. на следващия ден. Явява се продължение на предишния и всичко, което е започнато, трябва да се продължи, не да се изоставя. Трябва да имате достатъчно сили, за да изпълните поставените пред себе си задачи. Не е желателно да се предприема и започва нещо, тъй като много ситуации се повтарят, връщат се отново като лошо усвоени уроци за корекция, ревизия и промяна“, предупреждава Ивелина Пенчева.\n„Подрязване на косите в този ден (след 18:21 часа) ще ви помогне да настроите интуицията си към решение на проблемите в бизнеса, ще ви подскаже какво да предприемете и какво да не правите, ще заздрави пикочно-половата и отделителната системи. Не ходете във фризьорският салон обаче. Всички манипулации трябва да извършите у дома, самостоятелно, не поверявайте своята енергия дори на ръцете на близък човек. Косите ви сега приемат и отдават енергия, затова е по-добре да я запазите за себе си“, добавя астрологът.


Борисов: Ако народът не ме харесва, да си избере Мони Паси – да налита да пребива руснаци\nснимка: btvnovinite.bgБойко Борисов\nЗам.-министър Чуров очаква сваляне на напрежението след срещата Байдън-Путин ФАН: Политолог Макеева объяснила желание Болгарии разместить у себя командование НАТО България ще продължи да подпомага евроатлантическата интеграция на Грузия и Украйна\nАко народът не ме харесва, нека си избере някой друг – като Мони Паси – силен, смел, да налита с крилати ракети да пребива руснаци и американци. Но това е несериозно, като го гледаш какъв ястреб е... Така премиерът Борисов – чак в Иран, коментира за пореден път идеята си Черно море да се превърне в демилитаризирана зона, както и някои коментари по темата.\nПо думите му българският народ е такъв, че може да се сбие с всеки. Правили сме го, обявявали сме война на половината свят, припомни Борисов Втората световна война.\nАко народът иска, пак ще го направим, посочи той и коментира своята визия за Черноморския регион.\nТам трябва да пътуват търговски и туристически кораби. България трябва да стане територия, през която минават стоки, газ, транспорт – в такива страни война няма, тях ги пазят.\nЩе има и добавена стойност, което означавало пенсии, заплати.\nТой уточни, че никой не иска да се режат кораби, но и в момента в Черно море има военно присъствие, въпросът е да не го увеличаваме, защото това са милиарди за кораби, торпеда, хеликоптери – как ще го приеме народът, пита реторично Борисов.\nТой потвърди, че е планирал срещи със свои колеги, на които да предложи намаляване на напрежението в Черно море.\nСтана ясно, че формулата на Борисов за геополитически баланс в Черно море е Швейцария – общ интерес на всички държави – да е спокойно, мирно и да генерира приходи. / news.bg\nИскрен Веселинов 36 минут назад\nViking 2 часов назад


Бърза продажба на имот - Национална мрежа на родителите\nНачало » Бърза продажба на имот\npisatel декември 21, 2021 декември 21, 2021\nПродажбата на жилище е доста по-трудна задача от това да бъде продадена една кола поради много причини. На първо място са цените на жилищата, които са в пъти по-високи от тези на автомобилите, но разбира се има и разлика в размерите и важността на двете.\nСлед това е търсенето, което не винаги е в полза на продавачите на жилища. Добрата маркетингова стратегия също е в основата на бързата продажба и е добре да имате някакви познания за това.\nИзберете точното време за продажбата на жилището!\nИзключително важно е да започнете продажбата в подходящият сезон. Например е добре да продадете жилището си през пролетта, началото на лятото или пък най-късно към краят на лятото. През тези месеци времето позволява да се правят ремонти и довършителни работи без да има пречки.\nНаправете хубави и ясни снимки на жилището, което ще продавате. Така ще дадете ясна представа на хората в какво състояние е то. Напишете всички предимства и недостатъци, които има жилището. Бъдете искрени в описанието. Задължително предложете опцията за оглед на жилището. Трябва да имате време за всеки, който иска да огледа жилището, защото всеки е потенциален купувач!\nКъм кого можем да се обърнем за помощ, ако не успяваме да продадем жилището си?\nРазбира се има и продавачи, които не успяват да продадат жилището си доста дълго време и дори се отказват от това начинание. Ако сте един от тях, то вие може да потърсите услугите на компания за изкупуване на имоти, която ще се отзове на място и ще закупи вашето жилище. Всичко, което трябва да направите е да се обадите по телефона, да дадете малко информация относно местоположението на жилището, големината, състоянието му и ще бъде уговорена среща за оглед.\nСлед огледа на жилището ще ви бъдат изяснени някои неща, ще ви бъде казана и цената, която може да получите. След това, ако сте съгласни всичко става за по-малко от един ден. Парите може да ги получите чрез банков превод или пък на ръка, в зависимост от вашето желание. Този вариант е много по-бърз, защото няма изразена сезонност.\nТрябва ли жилището да бъде в порядъчен вид преди продажба?\nАми разбира се, че трябва! Привеждането на жилището в добър вид е едно огромно предимство. Когато някой купувач види разхвърляно и мръсно жилище, което не е чистено отдавна, то той веднага би се отказал.\nЗатова… почистете жилището си, изхвърлете всичко ненужно. При нужда може и да пребоядисате жилището, но в бял цвят, за да могат новите купувачи при желание да боядисат в друг цвят.\nУдобно ли е да дадем жилището си под наем?\nОтдаването под наем е известен риск. Това е така, защото не знаете на какви наематели ще попаднете. Може да са добри, но може да бъдат и немърливи и такива, които не плащат редовно сметките и наемите. Помислете много добре за всички плюсове и минуси, които може да ви донесе отдаването на жилище под наем и тогава предложете жилището си на хората.\nДетски градини в Перник


Общинският съвет на Каварна решава за закриването на две училища – ProNews Dobrich\nBy Pro News Dobrich 28.04.2020 799 No comment\nЗаседание на Общинския съвет на Каварна ще се проведе днес. Кметът Елена Балтаджиева внася докладни записки с предложение за закриване на две училища – НУ „Братя Миладинови” в Каварна и НУ „Христо Ботев” в село Септемврийци.\nПредвижда се съветниците да приемат Наредба № 5 за управление, разпореждане и ползване на спортните обекти, собственост на Община Каварна и за реда и условията за финансиране и подпомагане на физическата активност, физическото възпитание и спорт. На вниманието на местните парламентаристи ще бъде Общинска стратегия за подкрепа за личностно развитие на децата и учениците в Община Каварна (2020-2022) и Годишен план за дейностите за подкрепа за личностно развитие на децата и учениците в Община Каварна (2020-2021). Очаква се да бъде приета и Годишната програма за управление и разпореждане с имотите – общинска собственост, както и да бъдат актуализирани минималните и максимални цени за таксиметров превоз на пътници на територията на общината.\nНа заседанието ще бъде взето решение относно отдаване под наем на земеделски земи от общинския поземлен фонд чрез публичен търг и сключване на договори под наем. Предвижда се да бъде избран управител на „Медицински център I – Каварна”. На вниманието на съветниците ще бъде докладна записка относно прилагане на мерки по Закона за мерките и действията по време на извънредното положение.\nСвободните работни места днес, 28 април\nКъде ще бъде прекъснато електрозахранването на 26 август\nСъветници поискаха по-строг контрол на фирмите, грижещи се за чистотата в Добрич\nМомченце на годинка от Каварна спешно се нуждае от операция\nBy Pro News Dobrich 11.03.2018


Позиция на КФН във връзка с публичния дебат по актуални теми, свързани с финансовата стабилност на Република България\nНачало / Новини / Позиция на КФН във връзка с публичния дебат...\nПо повод тиражирани публикации в някои медии днес, които не са инициирани от КФН, във връзка с дебата по Сребърния фонд от последните месеци, Комисията за финансов надзор изразява следната позиция:\nкато един от трите стълба на финансовата стабилност в държавата, заедно с Министерство на финансите и Българска Народна Банка, Комисията за финансов надзор е длъжна да изразява мнение по обществено актуални въпроси, свързани с финансовата стабилност на страната. В тази връзка смятаме, че дебатите между отделните институции са напълно нормални в една демократична държава, в която спазването на законите и прозрачността на решенията са от най-голямо значение. Важна част от нашата работа е изразяването на становища по най-актуални теми от обхвата на правомощията на Комисията. Това са ясни, точни и коректни институционални мнения по работни въпроси, които са полезни за страната и правителството - част от дебата за добрите решения за България. Ние не влизаме в личностни конфликти, още по-малко намерението ни е да създаваме напрежение между институции, ангажирани пряко с развитието на страната и финансовата стабилност. Коментарите в някои медии за институционални войни не отговарят на истината. Комисията за финансов надзор е съществена част от един дебат, който продължава своето развитие при пълна свобода на изразяваните позиции. Държим да подчертаем, че не сме изразявали нови позиции по темите от по-горе, извън вече обявените преди повече от месец.\nСофия, Комисия за финансов надзор


Превежда от корейски на български онлайн безплатно\nКорейско-български онлайн преводач\nПревежда от корейски на български\nБезплатен корейско-български преводач на думи, изрази и изречения. За да превеждате от корейски на български, въведете текста в горния формуляр за редактиране и щракнете върху бутона „Превод“. Ще получите превода на текста на български език в долния прозорец за редактиране. Преводачът е ограничен до 5000 знака на превод.\nВтори корейско-български онлайн преводач\nЗа да преведете от корейски на български, въведете текста в горния прозорец за редактиране и щракнете върху бутона „Превод“. Текстът ви ще бъде преведен на български в долния прозорец за редактиране. Този преводач има ограничение до 1000 знака на превод.


Как да разпознаваме измамнически сайтове? – GanMax – защита на сайт от хакери\nКак да разпознаваме измамнически сайтове?\nНекоректна фирма с онлайн магазин\nСлучвало ли се е да поръчате стока от онлайн магазин, да не сте доволни и след като се опитате да я върнете да разберете, че търговецът е некоректен?\nСлед 13 юни 2014 г., срокът в който имате право да върнете стока беше удължен от 7 на 14 дни, от датата на получаването на стоката. Имате право да върнете стоката за ваша сметка, без да дължите някакво обяснение на търговеца – просто заявявате отказ. Повече информация за отказ от стока тук.\nКакво се случва обаче, ако търговецът не отговаря или откриете, че сайтът, от който сте купили не е собственост на фирма, а на измамници, които не могат да бъдат открити? Ще загубите парите си. За да не се стига до подобни ситуации, е добре да пазарувате само от доверени сайтове или да правите кратко проучване на сайта, в който сте попаднали и сте решили да пазарувате за първи път.\nПроучване на сайт електронен магазин\nЕдин доста сигурен метод преди да поръчате за първи път, е да се опитате да се свържете с търговеца по телефон или по имейл, за да проверите дали ще получите отговор и за колко време. Един авторитетен електронен магазин трябва да отговаря дори в почивни дни. Например, може да поискате да платите по банка. Повечето некоректни магазини предлагат плащане само с наложен платеж. Ако ви отговорят, че предлагат само плащане с куриер, попитайте дали ще имате опция да погледнете продукта преди да платите. Много онлайн магазини вече предлагат опцията в рамките на цели 15 минути, внимателно да разопаковате стоката и да решите дали да я платите. Ако се откажете, куриерът я връща обратно без допълнителни такси.\nДокато чакате отговор, може да направите всяка една от следващите проверки.\nЗаб. В тази публикация даваме пример с няколко сайта, за които не твърдим, че са измамнически, само задаваме въпроси за тях. Ако собствениците на тези сайтове се свържат с нас, с готовност ще публикуваме тук техните отговори.\nВече няколко години подред в началото на лятото има масирани рекламни кампании на сайтове, които предлагат „нов метод за обезкосмяване“ ето един примерен сайт http://www.mensummersecret.info , който предлага продукта „Smooth Away Vibe“.\nПървото което прави впечатление, че сайтът няма лого, има най-горе име на домейн, който е различен от URL адреса на сайта.\nВъпрос 1: Защо няма лого и защо интернет адреса на сайта и интернет адреса в заглавието на сайта се различават?\nВ дъното на сайта има линк „Общи условия“, отваряме тази страница и в текста никъде няма име на фирма, името на куриерската фирма не е попълнено и има само многоточия, освен това в текста се среща нов домейн www.mysummerlegs.com.\nВъпрос 2: Защо няма име на фирма в Общите условия на сайта?\nВлизаме от главното меню в страница Контакти. Имайте предвид, че всеки български сайт в тази страница, по Закон за електронната търговия (ЗЕТ), задължително трябва да съдържа 4 неща:\n– име на юридическо лице или физическо лице – собственик на сайта;\n– пощенски адрес за кореспонденция;\n– имейл адрес за кореспонденция;\nАко дори един от тези атрибути не е наличен, може да подадете сигнал до КЗП през техния сайт и за всеки от липсващите атрибути се налага глоба на собственика на сайта.\nКакво прави впечатление в тази страница – няма телефон за връзка и имейл адресът не завършва с името на домейна на сайта, а е безплатна поща в Gmail.com.\nВъпрос 3: Защо в страница контакти няма телефон за връзка и защо сайтът ползва безплатна електронна поща?\nТук е мястото да споменем, че наименованието на фирмата и адресът задължително трябва да са посочени на български. Нека да проверим фирмата.\nПроверка на фирма в търговския регистър\nОтворете страница: https://public.brra.bg/CheckUps/Verifications/VerificationPersonOrg.ra и първо изберете опцията „юридическо лице“, след това в първото поле въведете кода от картинката, а в полето „фирма наименование“ въведете точно името на фирмата на български език. В конкретния случай My Summer Legs EOOD трябва да се въведе без ЕООД. Пробваме с „Май съмър легс“, (и за всеки случай с търсене по „My Summer Legs“ и още няколко варианта), но всеки път резултатът е „Няма намерeни съвпадения по посочените критерии.„, защото няма такава фирма – това вече е доста притеснително!\nВъпрос 4: Защо в сайта е посочена несъществуваща фирма?\nПроверка на собственика на домейна на сайт\nОтваряме сайта http://who.is и в полето за търсене въвеждаме домейна mensummersecret.info (изписва се без www отпред), натискаме бутона с лупичка за търсене и в резултатите прави впечатление (вижте червените стрелки на картинката, кликнете върху нея за увеличение):\n1. Домейнът е регистриран в американският регистрар GoDaddy. Един от най-евтините регистратори на домейни предпочитан от много измамнически сайтове.\n2. Домейнът е регистриран доста скоро (12 март 2015) – не е имал време да заслужи доверието.\nДотук тези две точки не доказват нищо, но следващата вече е много по-интересна.\n3. Вижда се, че данните за собственика са скрити (достатъчно е да видите в този текст Proxy или Private).\nВъпрос 5: Защо един коректен собственик на сайт и търговец ще иска анонимност?\nПотърсете в Google за продукта „Smooth Away Vibe“ (написано в кавички).\nИзлиза още един сайт www.bgepilate.info и той е направо 1 към 1 по съдържание (включително и коментари от потребители!) – това е доста съмнително.\nСега потърсете пак в google.bg за „Smooth Away Vibe“ написано в кавички и отделно думата мнения или отзиви, например: „Smooth Away Vibe“ мнения\nЕдин от първите резултати по това търсене е от форума БГ мама, като там има дълга тема за продукта на следния адрес: http://www.bg-mamma.com/index.php?topic=600915.0\nСпираме се на следните мнения, дадени от хора, който са авторитетни потребители – имат множество мнения във форума:\n– http://www.bg-mamma.com/index.php?topic=600915.msg28399032#msg28399032 от Yvonne V. с 1080 мнения;\n– http://www.bg-mamma.com/index.php?topic=600915.msg19617282#msg19617282 от pobeditelka със 69 мнения;\nи едно интересно мнение, разкриващо измамнически постове във форума от собственика на сайта:\nИ накрая отзиви от един потребител, който се е опитал да върне продукта „Комплект за домашна епилация Smooth Away Vibe“ и никой не му отговаря:\nВъпрос 6: Защо има толкова много недоволни потребители и защо във форум се пускат агитиращи съобщения под фалшива самоличност?\nТова трябва да е достатъчно, за да си направите сами изводи за сайта. Освен този тип сайтове, имаме дълъг списък с некоректни сайтове предлагащи: уреди за спестяване на ток; устройство за намаляване на разхода на гориво в автомобила; устройство за предпазване от вредители; продукти за отслабване; продукт против косопад и много др.\nЗащита от опасни и некоректни сайтове\nНапомняме Ви, че може да ползвате безплатно един плъгин за браузър Firefox, който ще Ви предпази от множество опасни сайтове. Още при опит да отворите такъв сайт, браузърът спира със съобщение. Вижте публикацията Блокиране на опасни сайтове.\nGanmax предлага следните интернет услуги\n– Проучване на сайтове – до колко е надежден един сайт и можете ли да се доверите на този търговец?\n– Оценка на домейн и оценка на сайт – искате да купите нов домейн или сайт и не знаете дали си струва? Тази услуга е за вас.\n– Откриване на информация за хора – събиране на информация за хора в интернет. Получили сте изненадващо предложение в сайт за запознанство или във форум и подозирате измама – тази услуга може да ви предпази от измама и големи разочарования.\n– Проверка на сигурността на сайт – проверете дали вашият сайт може да бъде хакнат от хакери.\nGanmax е партньор на големи хостинг фирми, като Superhosting и ICN. Препоръки от клиенти вижте тук: https://ganmax.com/klienti/\nЗа връзка с нас: https://ganmax.com/contacts/\nБрой прочитания на тази страница: 34913\nTagged on: интернет измами некоректни магазини онлайн измами опасни сайтове\nganmax 04.09.2015 05.09.2015 Интернет, Интернет сигурност 1 Comment\n← BJ Lazy Load <= 0.7.5 – Remote File Inclusion (Timthumb)\nWP Symposium <= 15.8.1 – Unauthenticated Reflected Cross-Site Scripting (XSS) →\nOne thought on “Как да разпознаваме измамнически сайтове?”\nИнформацията, която предоставихте ми беше полезна.


Рапсодия в бели престилки | Tanita's Blog\nРапсодия в бели престилки\nPosted 17.08.2011 by tanita13 in По пътя.\t15 Коментари\nНикой не обича да влиза в болници, аз също, но пък никога не съм се страхувала. Щом ми казват, че трябва, значи трябва. Не правя драми. Но, имам особено мнение за ямболската болница и то се потвърди миналата седмица, която изкарах там.\nПриеха ме в понеделник с кървене. Докторът, който ме прие и прегледа ми хареса, не съм го виждала преди, но пък обяснява добре, показва ми на екрана на ехографа всичко и ме успокоява, че бебчовците са добре, но е хубаво да остана за наблюдение поне три дни. Оставам. Идва една акушерка и ми слага система. На въпроса ми какво е лекарството в банката, отговорът е: „Ще изтече бързо, не се притесявай“. Обичам да ми говорят на ТИ.\nВторник. Докторът същия, кървене няма, ама боли. Разбирам, че трите дни ще станат повечко. Бият ми Папаверин през няколко часа и дупето ми е синьо още на втория ден. Питат ме акушерките кой ме е насинил, казвам ВИЕ. „Ааааа, тука не правим такива неща, не може от нас да си така синя!“ Оставям ги да се мислят за непогрешими. По някое време питам едната акушерка, може ли докторът и днес да ме види на ехографа. Отговор: „Че защо?“. Ми, не съм ли в болница?!?! Ако трябва ще ме гледат по два пъти на ден. Така и не извикаха доктор. Отварям скоба и обяснявам. Въпросният видеозон е включен денонощно и е в стая точно срещу моята. Използва се по 2-3 пъти на ден и то все за разни момичета, които не са пациентки на отделението за патологична бременност. Идват разни, преглеждат ги и после си отиват. Междувременно получавам „мил“ съвет от една акушерка: „Ми, като те боли, ще лежиш!“. Пък аз не съм тръгнала да тичам…\nСряда. Визитация, друг доктор на смяна, отново кървене. Човекът идва, отваря ми голямата папка и му става интересно. Говорим си много, обяснява ми някои неща и казва, че иска да ме види на ехограф. Най-после! Оказва се, че едно от ембриончетата, които редуцирахме вече го няма, та от там идва кървенето. Обаче, ми изписа едни инжекции, че дори и ми ги сложиха, от които няма никаква нужда. Дори ми каза, че трябва да си ги слагам чак до края на 16 седмица. Връчихме на Жоро рецепта и той купи цели 5 броя. Естествено, моята докторка каза, че това е пълна глупост и ми останаха две ампули , които подарих на едно момиче, което има истинска нужда от тях. После разбрах, че този доктор „обича“ така да тъпче бременните с всякакви лекарства, които са възможни. Междувременно, ми казаха, че не трябва да се движа много, а Жоро ми донесе лекарства. Оказа се, че асансьорът не работи и нямаше по никакъв начин да се съглася да слизам и да качвам три етажа. Решихме, че ще даде лекарствата на една санитарка. След 10 минути въпросната дойде намусена, тръсна ми торбичката с лекарства на леглото и ми се сопна: „Не можа ли сама да слезеш да си ги вземеш?“, казвам, че мога да сляза, но не мога да се кача, защото няма асансьор. Великият отговор беше: „А, няма асансьор, той тръгва спира, трябваше да опиташ повече.“ Както казах, обичам да ми говорят на ТИ.\nЧетвъртък. На смяна е една възрастна докторка, на която не знам дали да споменавам името. Влезе в стаята ми, седна на отсрещното легло, не ме погледна нито веднъж. Наистина. Пита ме имам ли проблеми, казах, че ме боли. Пак без да ме погледне ми изписа още 6 Папаверина, но по два пъти на ден и…си замина. Всичко това автоматично означаваше, че няма да си тръгна поне до неделя. Вече не можех да спя обърната на една страна, само по гръб, защото всичко ме болеше от инжекциите. В този четвъртък ми доведоха съквартирантка – Стела, с която поне си изкарахме добре до края. И на нея не й дадоха никаква информация за системите, само по обясненията за страничните ефекти разбрахме, че в банката има Магнезий.\nПетък. Нищо интересно. На визитация дойде един възрастен доктор, който протропваше по коридорите с едно огромно сабо. 🙂 Вече се побърквах в тая болница. Ако беше за инжекциите Папаверин, можеха да ми ги слагат и вкъщи.\nСъбота. Денят, в който щяха да уморят моята съквартирантка. Рано сутринта й пуснаха пак система с Магнезий, която върви много бавно. След редовната доза инжекции в 6 сутринта и двете заспахме. По едно време, навън вече беше светло, Стела ме събуди и ме помоли да отида до акушерките и да им кажа, че я тресе. Виждам, че започва да трепери и бързо отивам. Акушерката ме поглежда гадно и ме пита“Тресе ли я? Че от кво ще я тресе?“. Казвам й, че ако дойде, може и да разбере. Отиваме в стаята, а Стела вече се тресе неудържимо. Много й е студено, стиска зъби и вдига температура 38.7 за пет минути. Изключиха й системата, сложиха й инжекция аналгин, пуснаха й друга система с бистър разтвор и я завиха с две дебели одеала. След двайсетина минути започна да й минава. Идва същия възрастен доктор от предния ден на визитация. Вместо да спре Магнезия на Стела, той казва, че няма смисъл от система в 10 вечерта, само в 2 часа следобед да й сложат нова. Идва следобедът, на нея й бодват системката и пак се унасяме в сън, защото просто полудявахме от скука. След един час Стела пак ме събужда и казва, че започва да настръхва, да отивам при акушерките пак. Ситуацията е същата. Почти. Този път е по-зле. Непрекъснато треперене, направо до степен подскачане в леглото. Не може да си поеме въздух от треперенето и се чува как хрипти при опит да диша. Ноктите й са сини, устните също. Температурата е 39.3. Не може да отговори на нито един от въпросите на доктора, защото трепери ужасно много. Навън е жега, а тя е завита с двете дебели одеала. Следва същата схема от сутринта – аналгин и система с бистър разтвор. Дойде шефа на отделението. Опита се да поговори с нея, да я разсее, стоя много при нас. Мина й отново след около 20 минути и най-после решиха да не й слагат повече система с Магнезий. Беше очевадно, че прави алергична реакция, но на докторите им трябваше втори такъв пристъп за да разберат веднъж за винаги, че няма да стане работа с Магнезия. Не знам, останах безмълвна, шашната, ядосана и ми стана някак тъжно, че в моя роден град няма кой да се погрижи за бременните жени адекватно, с внимание…\nНеделя. На визитация е докторът, който ме прие в понеделник. Зададе ми най-чакания въпрос – искам ли да си ходя. 🙂 Естествено, че искам!!!! Прегледа ме на ехографа, разбра се, че редуцираните ембриони вече ги няма. А нашите близнаци си бяха екстра. Едното си поспиваше, другото си танцуваше. 🙂 Поговорихме си надълго, обясни ми доста неща и ми каза да си стоя вкъщи, да не се връщам на работа и да не правя нищо, което изисква по-голямо движение. Накрая завърши с думите: „Като те гледам колко си „стройна“, ако изкараш до 35 седмица, трябва да ти дадем медал.“ Е, какво да направя като съм мини и само 1.55? 🙂 Приготвям се за 10 минути и съм готова за тръгване. Бебчетата са добре и аз летя! Стела ще остане още малко заради треската и вдигнатата температура. За дните, в които е там никой не я погледна на видеозона, поне след вдигането на температурата да видят как е бебето й. Вече не се учудвам….Излизам от болницата на бегом.\nЕдно от най-неприятните неща в патологията бяха циганките. В болницата е направен ремонт скоро, който и в момента продължава. В патологията са сложили ламиниран паркет във всички стаи и са боядисали стените. Хлебарки вече няма. Ремонтирани са банята и тоалетните. Да, ама циганките си влизат в тоалетната и после не пускат водата. Просто не знаят от къде, кога са виждали тоалетни със сифон???? Оставете това, ама те и вратите на тоалетните не си затваряха. Влизам аз и виждам, че всички врати са отворени. Какво беше изумлението ми, когато открих, че всички са заети!!! Санитарките миеха тоалетната два пъти на ден, в останалото време ми се налагаше непрекъснато да затварям вратата, за да се отърва от ужасната смрад, тъй като стаята ми беше точно отсреща. Банята я ползвахме само ние двете със Стела. 🙂 Хич не се изненадах. В сряда всички 5-6 циганки влязоха дружно в банята и се изкъпаха заедно, като през цялото време се кикотиха и викаха. Това беше. Изглежда сряда е ден за баня. 🙂\nАко имах възможност да пътувам в деня, когато ме приеха, в никакъв случай нямаше да вляза в патологията на ямболската болница. Изживяването е меко казано неприятно.\nPosted by beberok on 17.08.2011 at 22:47\nНямам думи за отношението на болничния персонал и на докторите!!!!! Дано за напред всичко е на ред и не се налага повече да ходиш там :*\nPosted by Дидка on 17.08.2011 at 23:40\nНЕ харесвам това Танче! 😦 Тъжно, но фактология в нашата страна…не си мисли, че в София, не се случват подобни истории…всеки ден\nPosted by Вили on 17.08.2011 at 23:46\nУжас… направо заслужават да напишеш официално оплакване! И ти, и Стела…\nPosted by Nora on 18.08.2011 at 7:15\nЗа съжаление в почти всички болници е така. Това отношение,което описваш си е напълно нормално 😀\nРадвам се,че ти си добре,дано и Стела е!\nPosted by Рапсодия в бели престилки | Bulgarian Blog on 18.08.2011 at 8:24\n[…] Никой не обича да влиза в болници, аз също, но пък никога не съм се страхувала. Щом ми казват, че трябва, значи трябва. Не правя драми. Но, […] Прочетете повече -> WordPress.com Top Posts […]\nPosted by Mariana Mincheva Kovacheva on 18.08.2011 at 13:49\nЗдравеи ,Таня .Казвам се Марияна преди четири години по неволя на съдбата ми се наложи да вляза в същото това отделение за патологии.Тъи като бях с голяма киста, известна наша Ямболска лекарка ме лекуваше с антибиотици .По незнаини обстоятелства беше стигнала до становище, че ще ме излекува ,но въпреки прегледите на видеозон не бе открила моята 7 седмична бременност.В този период си правех и бани с с билки препоръчани за кистата които после разбрах предизвикват аборт.След двуседмично лечение аз започнах да вдигам 38 градуса температура,посетих отново лекарката и тя откри моята бременност ,каза че ще се оправя и ме прати у дома .Болките ми се усилиха температурата също получих кървени и ме взеха посред нощ в болница.Така започна същата история като твоята но с киста или по точни пукната в корема с малък кръвоизлив.През ноща един лекар ми обясни че ако не се оправя ще ме оперират сутринта и така ме оставиха на пост и молитва с кръвта в корема да чакам.Чаках сутринта ме болеше биеха ми за задържане същото като на теб говореха на ти и не казваха какво ми преливат в системата.Така два три дни в болки и температура не ме оперираха и ме успокояваха че детето е наред ,въпреки че аз усещах че не е.Никои не знаеше какво ми е те дори не знаеха за какво съм влязла защото кистата я нямаше,караха ми се защото ме боли и питам как съм и искам да ме прегледат.След като мои близки вдигнаха скандал на третия ден бяха строени и принудени да ме прегледат на видео за да разберат имам ли все още ембрион.Гледаха ме въртяха ме цъкаха и тази същата възрастна лекарка която е била и при теб ме бърка ,макар аз да знаех че при патологии не се бърка тя го стори.Върнах се в стаята шашната и с ужасни болки два часа по късно почти в безсъзнание сама изхвърлих увредения от тях плод.Та ка след като ме почистиха се събудих в стаята и един лекар ми каза ,,Сега вече не си бременна и ще трябва да си плащаш дето лежиш тук колкото дни останеш,ето ти тази рецепта вземи си антибиотици и когато искаш ще те изпишем.“Така аз след два дни си тръгнах от там вече не бременна и без киста с една чанта лекарства ,а от цялото им прекрасно лечение после боледувах две години докато почти не ме убиха с антибиотици.Сега съм добре чета медицина и сама си откривам болките и леченията ,вярвам само на хомеопатията и силната психика а на тях НЕ .Дръж се всеки е силен да се справи наи добре от друг човек.\nPosted by tanita13 on 18.08.2011 at 15:25\nДокторката е Мантарева, предполагам? Не съм написала името на нито един доктор, но тя ми направи най-силно и лошо впечатление.\nУжасно е това, което ти се е случило! След такива неща трябва да се пишат жалби. Не може да се мислят за безгрешни и незаменими!\nPosted by Mariana Mincheva Kovacheva on 19.08.2011 at 14:50\nТака е ,но при мен мина много време и аз разбрах че всяко човешко същество е отделна галактика и повърхностната медицина която те изучават играе само в случаи на случаини догадки.Иначе в България и хиляди жалби да подадеш никои не ти обръща внимание.А докторката едната е Табакова а другата Мантарева,ама какво от това невинен до доказване на противното.\nPosted by Силвия on 20.08.2011 at 16:56\nОще една твърде съществена причина заради която мразя Ямбол. То бива, то може ама съвсем запада тъпото градче. Никога не съм го харесвала и обичала, ама четейки такива неща, говорейки с родителите ми по телефона и сблъсквайки се отвреме – навреме с Градски направо ме потресава положението в което изпада ден след ден. Ни доктор, ни даскал, ни шивач читав остана там. Всеки малко по-кадърен се спасява. Като чуеш речта им и начина по който ти говорят и на улицата, и по институциите…А за паспортна служба в МВР хич и не ща да отварям дума, че още ми е пред очите как щяха да ме арестуват, защото ги заплаших с „Господари на Ефира“ след явен пладнешки рекет. И за представителите на Булсатком не ми се говори…Толкова некомпетентен, груб и неотзивчив народ рядко се среща…За последните 9 години само три пъти съм си била в Родния Град, все по работа и все за по 2-3 дена.\nПо същество – важното е, че ти Танче си вече навън и че бебоците са ОК. Другото е без значение. Дано и това другото момиче Стела оцелее в ръцете на тези уж с докторските дипломи… Не знам къде имаш намерение да раждаш и с какъв екип, ама аз на твое място не бих рискувала да е в Ямбол. Лично аз съм много доволна от грижата на семейство гинеколози в Пловдив (ако се интересуваш ще ти дам детайлите им, макар че съм сигурна, че си имаш свестен екип). Аз самата бях с проблемна бременност и в Англия бяха почти вдигнали ръце. Но Слава на Бога и благодарение на тези специалисти в Пловдив, потоварена с куфар илачи тръгнах от Бг, ама детето ми оцеля (родено е в 30-седмица, с тегло 940 гр, тъй като от самото начало плацентата не го изхранваше). И е добре. Мъничък е още за възрастта си, ама е жив и здрав и това е най-важното! Разгледай снимките му ако искаш, да видиш какъв ми е хубавец 🙂\nУспех и Бог с вас! Стискам палци всичко да е наред!\nPosted by tanita13 on 20.08.2011 at 22:08\nСилве, права си, няма да е в Ямбол раждането. Избрах си Стара Загора и МБАЛ „Свети Иван Рилски“. След около месец ще ходя на фетална морфология при един доктор от там и ще видим как ще са нещата. Но и болницата, и докторът са ми препоръчани от мои приятелки, които са му били пациентки и са раждали при него. 🙂\nА твоите снимки съм ги гледала и сина ти е сладкиш! 🙂\nPosted by Силвия on 20.08.2011 at 22:50\nСупер. Дано оттук нататък да е лека бременността и най-вече безпроблемна! Имаш ли някаква представа кога ще е раждането (предполагам, че ще е цезарово сечение, особено с близнаци, заченати ин-витро)? Те ямболските „специалисти“ прогнозират към 35 седмица, ама аз на тях вяра за нищо им нямам…При мен се знаеше, че няма никакъв шанс да се изкара до края, ама и ме успокоиха, че не е и нужно…Изкараха Алекс тогава, когато прецениха, че в кувьоз има повече шанс отколкото вътре в мен. Бях се ошашкала, че държах поне изцяло мозъка да е завършил развитието си и чак тогава да оперират, ама се радвам, че им се доверих. Вярвам, че и при теб всичко ще е добре. Племенницата ми е живо, здраво, палаво и разкошно дете (тя е ин-витро зачената), така че със сестра ми изживях вълненията около оплождането. Разбира се и теб те четях постоянно 🙂 Сега спокойствие, силна храна, много смях и грижата, и любовта на Жоро ще сторят чудеса и ще си чудесна мама скоро…Дано Смолян и Родопа Планина да са те калили, че две силни ръце и два пъргави крака ще ти трябват когато дойдат близнаците. Отново Бог с вас ви пожелавам от сърце!\nPosted by tanita13 on 21.08.2011 at 9:56\nАми, терминът ми е на 02.03.2012, но моята докторка каза, че секциото се прави две седмици предварително, значи към средата на февруари. Докторката ми също си е в Ямбол, но няма нищо общо със останалите. До сега нито веднъж не ми е казала нещо тъпо, или че няма да изкарам до край. Всеки път нещата са идеални, миналата седмица на прегледа слушахме и сърчицата, гледахме ги как мятат ръчички и крачета. Жената иска да ме преглежда на всеки две седмици, вместо по един път в месеца. Засега всичко ми е наред и докторката ми много ми се радва всеки път, което пък си е доста успокоително и за мен, и за Жоро. 🙂\nPosted by Dar on 24.08.2011 at 9:48\nЗдравей Таня, това което така увлекателно си написала ми е много познато. В същата тази болница преди 3 години ми се наложи да лежа 2 пъти, веднъж заради кървене, веднъж заради контракции, отношението на всички доктори беше абсолютно безразлично, а в събота и неделя изобщо не дойдоха и да ме видят.\nЕдинственият лекар, който ми обърна внимание беше Долапчиев, той обаче реши, че може да ме постресне и ми изписа Гинипрал, че с тия контракции да не изтървем бебето, аз пък взех, че не го пих по съвет на моята, която ми се струва е и твоята лекарка и даже преносих малко.\nИмаше и един Убавец, който много „успокоително“ ми издекламира една статистика, според която не знам колко си процента от ранните аборти, били заради увреден плод, да не съм се притеснявала, ако станело нещо.\nПоздравявам те за избора на Старозагорската болница, чувала съм добри думи за тяхната неонатология. Пожелавам ти да стигнеш поне до 37 -ма г.с.\nPosted by Илияна Димитрова on 24.08.2013 at 11:57\nЗдравей,Таня!Надявам се,че още влизаш тук и ще видиш коментара ми…попаднах случайно на твоя блог,след ровене в нета,след неуспешната ми първа бременност….очарована съм от позитивната енергия,която усещам от всяка твоя дума,много ме радва,че след всички неволи,вече имате две сладки бебета….даде ми надежда,че и аз ще успея…..благодаря ти\nPosted by tanita13 on 16.09.2013 at 14:32\nПривет! Отдавна не съм влизала тук, затова чак сега виждам коментара. Ще успееш, само не се отказвай! 🙂


С впечатляващо едночасово шоу в центъра на София беше представена “Growing Up is Getting Old” - българската песен за Евровизия 2021. Концертът на Виктория беше излъчен ексклузивно на eurovision.icard.com и обедини едни от най-популярните личности в българския шоубизнес.\nВиктория представи “Growing Up is Getting Old” с емоционална реч, в която сподели, че решението е било изключително трудно: “На сцената на Евровизия 2021 аз не представям само себе си, а цяла България. Осъзнавам колко много хора вярват в мен и екипа ми, затова работихме денонощно през последните месеци. Анализирахме всички резултати и избрахме песента, която има най-силно послание и можем да разкажем визуално по най-атрактивния начин. Последната година беше много тежка за всички нас, но е време да продължим напред - напред към по-доброто.”\n“Growing Up is Getting Old” насочва вниманието към важните неща в живота. Чрез песента и видеото към нея Виктория разказва красива история, която ни връща към корените и мястото, където се чувстваме най-сигурни и обичани. Това е поредният докосващ разказ, чрез който певицата разкрива нова страна от своята лична история пред феновете си.\nВъв видеото Виктория е повече от неузнаваема. В него тя представи новата си визия, която за броени минути спечели вниманието на хилядите фенове на надпреварата.\nГеновева Христова, продуцент на българското участие на Евровизия 2021, сподели: “Виктория не е просто изпълнител, тя е артист, който успява да разкаже всяка история. Затова и избрахме “Growing Up is Getting Old” - песента, която има най-силно послание. Това беше изборът на международните журита в нашето проучване и един от фаворитите в bulgaria2021.com, където получихме хиляди мнения за всяка една от песните в “a little dramatic”. Продължаваме с подготовката за Евровизия и се надявам да зарадваме цяла България през месец май.”\nБългарското участие в надпреварата за победа на Евровизия се реализира с подкрепата на iCard - генерален спонсор на Евровизия България за втора поредна година.\nВсички подробности за националното и представяне на Евровизия тази година можете да намерите на iCard Eurovision Bulgaria и в официалните профили във Facebook, Instagram, Twitter и YouTube.